cyanic-selkie/wikianc huggingface dataset:
সাঈদ আহমদ পালনপুরী
জীবনী
পালানপুরী ১৯৬৫ সালে রান্ডারে জামিয়া আশরাফিয়ায় শিক্ষক হিসাবে যোগদান করেন এবং সেখানে প্রায় দশ বছর শিক্ষকতা করেন। ১৯৭৫ সালে তিনি মনজুর নুমানির সুপারিশে দারুল উলূম দেওবন্দের শিক্ষক হিসাবে নিয়োগ পান। ২০০৮ সালে তিনি শায়খ আল হাদিস এবং দারুল উলূম দেওবন্দের অধ্যক্ষ হয়ে উঠেন।
ভারতের ৬৪ তম স্বাধীনতা দিবসে প্রতিভা দেবীসিংহ পাটিল পালনপুরিকে রাষ্ট্রপতির সম্মাননা সনদ প্রদান করা হয়।
মাদ্রাসা বোর্ড প্রকল্পের প্রতি প্রতিক্রিয়া
পালানপুরী মত পোষণ করেছেন যে মাদ্রাসা বোর্ডের প্রকল্পটি ফাইস্কোয় শেষ হবে।
সাহিত্যিক কাজ
পালনপুরীর রচনায় অন্তর্ভুক্ত রয়েছে:
মৃত্যু
সাঈদ ২০২০ সালের ২০ মে মৃত্যুবরণ করেন।
ক্রিস হেমসওয়ার্থ
ক্রিস হেমসওর্থ (জন্ম ১১ অগাস্ট ১৯৮৩) একজন অস্ট্রেলীয় অভিনেতা। তিনি অস্ট্রেলীয় টিভি ধারাবাহিক হোম এন্ড অ্যাওয়ে-তে কিম হাইড চরিত্রে (২০০৪) এবং থর চরিত্রে মার্ভেল সিনেমাটিক ইউনিভার্স নির্ভর থর (২০১১), দ্য অ্যাভেঞ্জার্স (২০১২), থর: দ্য ডার্ক ওয়ার্ল্ড (২০১৩), এবং অ্যাভেঞ্জার্স: এজ অব আলট্রন (২০১৫) চলচ্চিত্রগুলোতে অভিনয় করে সর্বাধিক পরিচিতি লাভ করেন। বিজ্ঞান কল্পকাহিনি নির্ভর চলচ্চিত্র স্টার ট্রেক (২০০৯), রোমহর্ষক রোমাঞ্চকর আ পারফেক্ট গেটওয়ে (২০০৯), হরর কমেডি দ্যা কেবিন ইন দ্যা উডস (২০১২), ডার্ক ফ্যান্টাসি অ্যাকশন চলচ্চিত্র স্নো হোয়াইট অ্যান্ড দ্য হান্টসম্যান (২০১২), যুদ্ধ ভিত্তিক রেড ডাউন (২০১২) এবং জীবনী ভিত্তিক স্পোর্টস ড্রামা চলচ্চিত্র রাশ (২০১৩) চলচ্চিত্র সমূহে অভিনয় করেছেন।
এছাড়াও ২০১৫ সালে, হেমসওর্থ অ্যাকশন থ্রিলার ছবি ব্ল্যাকহ্যাট, কমেডি ফিল্ম ভ্যাকেশন এবং জীবনী নির্ভর থ্রিলার ইন দ্যা হার্ট অব দ্যা সী এই চলচিত্রগুলোতে সফল ভাবে অভিনয় করেন। ক্রিস হেমসওর্থ সনি'স রোবটের ঘোস্টবাস্টার্স চলচিত্রে পার্শ্ব চরিত্রের ভূমিকায় অভিনয় করেন।.
মোশতাক আহমেদের মন্ত্রিসভা
১৫ আগস্ট ১৯৭৫ রাতেই খন্দকার মোশতাক আহমদ তার প্রেসিডেন্ট হিসেবে দায়িত্ব গ্রহণের পর প্রথম বেতার ভাষণ দেন। মোশতাক মন্ত্রিসভায় কোন প্রধানমন্ত্রী ছিলেন না। ৬ নভেম্বর ১৯৭৫ পর্যন্ত বাংলাদেশ সরকার মোশতাক আহমেদের নেতৃত্বে মোশতাক আহমেদ মন্ত্রিসভাটি কার্যকর ছিল।
ডাঁডা পরাজুল
ডাঁডা পরাজুল পশ্চিম-মধ্য নেপালের ভেরী অঞ্চলের দৈলেখ জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ৪৩২৮ জন এবং পরিবারের সংখ্যা ছিল ৭২৮ টি।
সি ব্যান্ড (আইইইই)
থাম্ব|এই ধরনের সি-ব্যান্ড হর্ন অ্যান্টেনা মার্কিন যুক্তরাষ্ট্র ১৯৫০ সাল থেকে জন্য স্থলজ মাইক্রোওয়েভ রিলে নেটওয়ার্ক ব্যবহারের ক্ষেত্রে জনপ্রিয় হয়ে ওঠে। সি-ব্যান্ড হচ্ছে ইন্সটিটিউট অফ ইলেকট্রিকাল অ্যান্ড ইলেকট্রনিক্স ইঞ্জিনিয়ার্স (আইইইই) দ্বারা ইলেক্ট্রোম্যাগনেটিক বর্ণালী এর মাইক্রোওয়েভ ফ্রিকোয়েন্সি অংশের নির্ধারিত একটি সংজ্ঞা যা সীমা থেকে ৪.০ থেকে ৮.০ গিগাহার্জ নিয়ে গঠিত; তবে এই সংজ্ঞা অনুসরন রাডার নির্মাতাদের ক্ষেত্রে প্রচলিত থাকলেও টেলিযোগাযোগ ব্যবহারকারীদের ক্ষেত্রে মাইক্রোওয়েভ রেডিও হিসাবে এর ব্যবহার লক্ষনীয় নয়। সি-ব্যান্ড (৪ থেকে ৮ গিগাহার্জ ), অনেক উপগ্রহের সাথে যোগাযোগ, উপগ্রহ ব্যবহার করে সম্প্রচার, কিছু ওয়াই-ফাই ডিভাইস, কিছু বেতার টেলিফোন এবং কিছু আবহাওয়া রাডার সিস্টেম এর জন্য ব্যবহার করা হয়।
উপগ্রহের মাধ্যমে বাণিজ্যিকভাবে টেলিযোগাযোগের জন্য বরাদ্দকৃত প্রথম ফ্রিকোয়েন্সি ব্যান্ড হচ্ছে সি-ব্যান্ড। যদিও এর আগে থেকে একই ফ্রিকোয়েন্সি স্থলজ মাইক্রোওয়েভ রেডিও রিলে চেইনের জন্য ব্যবহৃত হয়ে আসছিল। প্রায় সব সি-ব্যান্ড যোগাযোগ উপগ্রহ ব্যবহার ডাউনলিংকের জন্য ৩.৭ থেকে ৪.২ গিগাহার্জের ফ্রিকোয়েন্সি ব্যান্ড এবং আপলিংকের জন্য ৫.৯২৫ থেকে ৬.২৪৫ গিগাহার্জ  ব্যান্ডের ফ্রিকোয়েন্সি ব্যবহার করে থাকে। উল্লেখ্য যে ৩.৭ থেকে ৪.০ গিগাহার্জ তরঙ্গ ব্যবহার করার জন্য এই সি ব্যান্ড, রাডার জন্য নির্ধারিত আইইইই এস-ব্যান্ডকে কিছুটা সমাপতিত করে।
সি-ব্যান্ড প্রধানত উন্মুক্ত স্যাটেলাইটের জন্য ব্যবহৃত হয়, সেটা পূর্ণসময়ের স্যাটেলাইট টেলিভিশন নেটওয়ার্ক বা অপরিশোধিত স্যাটেলাইট ফিড উভয়ের জন্য হতে, যদিও সাবস্ক্রিপশন প্রোগ্রামের অস্তিত্ব এখানে বিদ্যমান। এইধরনের ব্যবহার সরাসরি সম্প্রচারে ব্যবহৃত উপগ্রহের সম্পূর্ণ বিপরীতধর্মী যেটা হচ্ছে একটি সম্পূর্ণ আবন্ধ সিস্টেম যা স্যাটেলাইট ডিশে সাবস্ক্রিপশন প্রোগ্রাম সেবা বিতরণের জন্য ব্যবহৃত হয়।
সি-ব্যান্ডের উপগ্রহের যোগাযোগ অংশটি টেলিভিশনের রিসিভ-অনলি স্যাটেলাইট রিসেপশন সিস্টেমের সাথে সম্পৃক্ত, যা সাধারণত "বড় ডিশ" সিস্টেম নামে পরিচিত, কারণ ছোট্ট অ্যান্টেনাগুলো সি-ব্যান্ড সিস্টেমে ব্যবহারের জন্য অনুকূল নয়।. সি-ব্যান্ডে ব্যবহৃত অ্যান্টেনাগুলো আকার সাধারনত ৭.৫ থেকে ১২ ফিট পর্যন্ত হয়ে থাকে, তবে এর থেকে বড় আকারে অ্যান্টেনাও ব্যবহার করা যায়। স্যাটেলাইট যোগাযোগের ক্ষেত্রে, প্রতিকূল আবহাওয়ায় সি ব্যান্ডের মাইক্রোওয়েভ কম্পাঙ্ক গুলো  কেইউ মাইক্রোওয়েভ কম্পাঙ্ক গুলোর তুলনায় অধিক কার্যক্ষম। বৃষ্টিপাত ও বায়ুতে অধিক আর্দ্রতা সহ প্রতিকূল আবহাওয়াগুলির নেতিবাচক প্রভাবগুলিরকে সমষ্টিগত রেইন ফেইড বলা হয়ে থাকে।
৫.৮ গিগাহার্জ (৫.৭২৫-৫.৮৭৫ গিগাহার্জ) আইএসএম ব্যান্ডও সি-ব্যান্ডের অন্তর্ভুক্ত যা মেডিকেল ও ইন্ডাস্ট্রিয়াল হিটিং অ্যাপ্লিকেশনের জন্য এবং অনেক অননুমোদিত সল্প পরিসর মাইক্রোওয়েভ যোগাযোগ ব্যবস্থা, যেমন কর্ডলেস ফোন, শিশুর মনিটর এবং যানবাহনগুলির জন্য চাবিবিহীন এন্ট্রি সিস্টেম জন্য ব্যবহৃত। ৫.৪ গিগাহার্জ ব্যান্ডের সি-ব্যান্ড ফ্রিকোয়েন্সি সমূহ [৫.১৫ থেকে ৫.৩৫ গিগাহার্জ, ৫.৩৫ থেকে ৫.৭২৫ গিগাহার্জ, বা ৫.৭২৫ থেকে ৫.৮৭৫ গিগাহার্জ এলাকার উপর ভিত্তি করে] আইইইই ৮০২.১১এ ওয়াই-ফাই বেতার কম্পিউটার নেটওয়ার্কগুলির জন্য ব্যবহৃত হয়।
ভৌগোলিক এলাকার ভিত্তিতে কম্পাংকসমূহের পার্থক্য
আইটিইউ তিন রেডিও অঞ্চলে সি-ব্যান্ডের ভিন্ন ভিন্ন কম্পাঙ্কসমূহের ব্যবহারের অনুমতি দেওয়া হয়েছে। এ তিনটি অঞ্চল হচ্ছে, অঞ্চল এক যা সমগ্র আমেরিকা মিলিয়ে গঠিত; অঞ্চল দুই যাইউরোপ এবং আফ্রিকা ও সমগ্র রাশিয়া মিলিয়ে গঠিত এবং  অঞ্চল তিন যা রাশিয়া ব্যতীত সমগ্র এশিয়া এবং অস্ট্রেলিয়া ও নিউজিল্যান্ড নিয়ে গঠিত। এই তৃতীয় অঞ্চলটিই সবচেয়ে জনবহুল যেহেতু এটা গণপ্রজাতন্ত্রী চীন, ভারত, পাকিস্তান, জাপান, এবং দক্ষিণ-পূর্ব এশিয়া নিয়ে গঠিত।
অপেশাদার রেডিও
আন্তর্জাতিক টেলিকমিউনিকেশন ইউনিয়ন, তার রেডিও নিয়ন্ত্রণবিধি অনুসারে ৫.৬৫০ থেকে ৫.৯২৫ কম্পাঙ্ক সমূহকে অপেশাদার রেডিও এর জন্য ব্যবহারের অনুমতি দিয়ে থাকে এবং অপেশাদার স্যাটেলাইটের ডাউনলিংকের জন্য ৫.৮৩০ থেকে ৫.৮৫০ গিগাহার্জ কম্পাংকসমূহ এবং আপ-লিংকের জন্য ৫.৬৫০ থেকে ৫.৬৭০ গিগাহার্জ কম্পাংকসমূহ ব্যবহারের অনুমতি দিয়ে থাকে। অপেশাদারদের দ্বারা এইগুলো ৫ সেন্টিমিটার ব্যান্ড এবং অ্যামস্যাট দ্বারা সি-ব্যান্ড নামে পরিচিত।
কণা উদ্দীপকযন্ত্র
কণা উদ্দীপকযন্ত্র গুলো অনেক সময় সি-ব্যান্ড রেডিও ফ্রিকোয়েন্সি এর সাহায্যে চালিত হয়। সেক্ষেত্রে ৫.৯৯৬ গিগাহার্জ (ইউরোপ) অথবা ৫.৭১২ গিগাহার্জকে (মার্কিন) মূল কম্পাঙ্ক হিসাবে ব্যবহার করা হয়, যা আবার এস-ব্যান্ডের দ্বিতীয় হারমোনিক।
১৬৬১
১৬৬১ গ্রেগরীয় বর্ষপঞ্জির একটি সাধারণ বছর।
হরিহর (কবি)
হরিহর বা হরীশ্বর (ಹರಿಹರ) ছিলেন খ্রিস্টীয় দ্বাদশ শতাব্দীর একজন কন্নড় কবি। অধুনা হাসান জেলার হালেবিডুর আদি নিবাসী হরিহর ছিলেন এক ‘করণিক’ (হিসাবরক্ষক) পরিবারের সন্তান। প্রথমে তিনি হৈসল রাজা প্রথম নরসিংহের (রাজত্বকাল: ১১৫২ – ১১৭৩ খ্রিস্টাব্দ) রাজসভায় হিসাবরক্ষকের কাজই শুরু করেন। পরবর্তীকালে তিনি হাম্পিতে চলে আসেন এবং সেখানে অনেকগুলি ধ্রুপদি গ্রন্থ রচনা করেন। তাঁর রচনাগুলির মধ্যে গদ্য-পদ্য মিশ্রিত ‘চম্পু’ শৈলীতে রচিত গিরিজাকল্যাণ কাব্যটি কন্নড় ভাষায় অন্যতম শ্রেষ্ঠ রচনা মনে করা হয়।
রাউজান
রাউজান বাংলাদেশের দক্ষিণাঞ্চলের চট্টগ্রাম বিভাগের অন্তর্গত চট্টগ্রাম জেলায় অবস্থিত একটি শহর। প্রশাসনিকভাবে শহরটি রাউজান উপজেলার সদর। শহরটির সবচেয়ে নিকটবর্তী আন্তর্জাতিক বিমানবন্দর শাহ আমানত আন্তর্জাতিক বিমানবন্দর। শহরটি চট্টগ্রাম জেলার চতুর্থ জনবহুল ও রাউজান উপজেলার বৃহত্তম শহরাঞ্চল। বিভাগীয় শহর বন্দর নগরী চট্টগ্রাম থেকে মাত্র ৩৭.২ কি.মি. দূরত্বে রাউজান শহর অবস্থিত ।
জনসংখ্যা
বাংলাদেশ আদমশুমারী ২০১১ অনুযায়ী রাউজান শহরের মোট জনসংখ্যা ৫৯,১৪৮ জন যার মধ্যে ২৯,৫৪৬ জন পুরুষ এবং ২৯,৬০২ জন নারী। এ শহরের পুরুষ এবং নারী অনুপাত ১০০। শহরে মোট খানা সংখ্যা বা পরিবার রয়েছে ১১৪৬০ টি।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ৭ মিটার।
প্রশাসন
১৯৯৮ সালে রাউজান শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে রাউজান পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ১৭টি মহল্লায় বিভক্ত । ২৭.১৫ বর্গ কি.মি. আয়তনের রাউজান শহর এলাকাটি রাউজান পৌরসভা দ্বারা পরিচালিত হয়।
শিক্ষা ব্যবস্থা
রাউজান শহরের স্বাক্ষরতার হার হলো শতকরা ৬৩.৩ ভাগ। শহরে নিম্নোক্ত শিক্ষা প্রতিষ্ঠানসমূহ রয়েছে:
বিশ্ববিদ্যালয়
চট্টগ্রাম প্রকৌশল ও প্রযুক্তি বিশ্ববিদ্যালয় (চুয়েট)
সুপারি বাদাম
ব্যুৎপত্তি
অ্যারেকা শব্দটি দ্রাবিড় ভাষা থেকে উদ্ভূত হয়েছে, যার পরিচিতি হল:
পালাউতে এটি ইলাউস নামেও পরিচিত।
মাথেইস দ্য লিখ্‌ট
মাথেইস দ্য লিখ্‌ট (জন্ম ১২ আগস্ট ১৯৯৯) হলেন একজন ওলন্দাজ পেশাদার ফুটবলার যিনি জার্মান পেশাদার ফুটবল লীগ বুন্দেসলিগা ক্লাব বায়ার্ন মিউনিখ এবং নেদারল্যান্ডস জাতীয় দলের এর হয়ে, একজন সেন্টারব্যাক হিসেবে খেলে থাকেন।
ক্লাব খেলোয়াড়ী জীবন
দ্য লিখ্‌ট হলেন জনপ্রিয় ওলন্দাজ ফুটবল ক্লাব এএফসি আয়াক্স-এর একজন তরুন খেলোয়াড়, যখন তার বয়স ছিলো মাত্র ৯ বছর তখন তিনি এই একাডেমিতে যোগ দেন। ২০১৬ সালের ৮ই আগস্ট মাসে, তিনি নেদারল্যান্ডসের দ্বিতীয় সারির লিগ এরস্তে দিভিসি-এ লিগের আরেক দল এফসি এম্মেন-এর বিপক্ষে খেলার মাধ্যমে পেশাদার ফুটবলে অভিষিক্ত হন, উক্ত খেলাটিতে তিনি পুরো সময় জুড়ে মাঠে ছিলেন। ২১শে সেপ্টেম্বর, আরেক ডাচ্ ফুটবল ক্লাব উইলেম II-এর বিপক্ষে তার ক্লাব আয়াক্স এর হয়ে কাপ চ্যাম্পিয়নশিপ খেলায় অভিষিক্ত হন। দি লিখ্ত ম্যাচটির ২৫তম মিনিটে একটি কর্নার থেকে গোল করেন, যেটি তাকে আরেক ডাচ্ খেলোয়াড় ক্লারেন্স সিডোর্ফ-এর পেছনে সর্বকালের দ্বিতীয় কোন কনিষ্ঠ গোলদাতা বানিয়ে দেয়। আয়াক্স খেলাটিতে ৫-০ গোল ব্যবধানে জয়লাভ করে। ২০১৬ সালের ২৪শে অক্টোবর, আয়াক্স তাদের টুইটার পেজের মাধ্যমে ঘোষণা করে যে, দি লিখ্ত কে তাদের জেষ্ঠ একাদশে উন্নিত করা হয়েছে।
আন্তর্জাতিক খেলোয়াড়ী জীবন
২০১৭ সালের ২৫শে মার্চ, দ্য লিখ্‌ট তার ক্লাব আয়াক্সের হয়ে মাত্র দুটি লিগ খেলায় অংশগ্রহণ করার পরেও নেদারল্যান্ডস জাতীয় দল-এর হয়ে বুলগেরিয়ার বিপক্ষে বিশ্বকাপ বাছাই পর্বের ম্যাচে অভিষেক হয়, যেখানে তারা ২-০ ব্যবধানে হেরে যায়, যেটি তাকে ১৯৩১ সালে তার স্বদেশী খেলোয়াড় "মেওক ওয়েবার" এর পর নবীনতম হল্যান্ডের কোন অভিষিক্ত খেলোয়াড় বানিয়ে দেয়।
মালয়ালম ভাষা
মালয়ালম বা মলয়ালম (മലയാളം মালায়াাল়াম্) দক্ষিণ ভারতের একটি দ্রাবিড় ভাষা। ভাষাটি তামিলের সাথে ঘনিষ্ঠভাবে সম্পর্কিত, তবে তামিল ভাষার চেয়ে সংস্কৃত ভাষা মালয়ালম ভাষাকে বেশি প্রভাবিত করেছে। মালয়ালম ভাষার বক্তারা মালয়ালী নামে পরিচিত। ধারণা করা হয় মালয়ালম ও তামিল ভাষা একই পূর্বসূরী ভাষা থেকে উদ্ভূত এবং খ্রিস্টীয় ৯ম শতকের দিকে এগুলি আলাদা স্বতন্ত্র ভাষায় পরিণত হয়। তামিল তখনকার দিনে শিক্ষাদীক্ষা ও প্রশাসনের ভাষা ছিল বলে মালয়ালম ভাষাকে প্রভাবিত করেছিল। পরবর্তীতে ধর্মীয় সূত্রে সংস্কৃত ভাষা মালয়ালম ভাষার উপর প্রভাব ফেলে।
মাথেইস দ্য লিখ্‌ট
ক্লাব
1 যার মধ্যে ইউয়েফা চ্যাম্পিয়নস লিগ এবং ইউয়েফা ইউরোপা লিগ-এর ম্যাচ সমূহ অন্তর্ভুক্ত।
মালয়ালম ভাষা
এ পর্যন্ত প্রাপ্ত মালয়ালম ভাষায় লেখা আদিতম রচনাগুলি ৯ম শতকে লেখা। ১১২৫-১২৫০ অব্দের মধ্যবর্তী সময়ে মালয়লাম ভাষার প্রথম সাহিত্যিক রচনাগুলি লিখিত হয়। এদের মধ্যে আছে ধ্রুপদী গীতিকবিতা। বিভিন্ন যুগের মালয়ালম গদ্যের উপর অন্যান্য ভাষা যেমন তামিল, সংস্কৃত, হিন্দি, উর্দু, আরবি, ফার্সি, পর্তুগিজ, ওলন্দাজ, ফরাসি এবং ইংরেজি ভাষার প্রভাব পড়েছে। আধুনিক মালয়ালম সাহিত্য কবিতা, গল্প, উপন্যাস, নাটক, জীবনী এবং সাহিত্যিক সমালোচনা ---সব ক্ষেত্রেই সমৃদ্ধ।
দক্ষিণ ভারতের কেরল অঙ্গরাজ্য এবং লক্ষদ্বীপের প্রায় সাড়ে তিন কোটি লোক মালয়ালম ভাষাতে কথা বলেন। মালয়ালম ভারতের ২২টি সরকারী ভাষার একটি। এছাড়াও এটি ইসরায়েল, বাহরাইন, ফিজি, কাতার, মালয়েশিয়া, সংযুক্ত আরব আমিরাত এবং যুক্তরাজ্যে প্রচলিত।
বর্তমানে কেরলে প্রশাসন ও শিক্ষার ভাষা হিসেবে মালয়ালম ভাষা ধীরে ধীরে গুরুত্ব লাভ করে চলেছে।
ব্যাকরণ
মালয়ালম একটি সংশ্লেষণাত্মক ভাষা। এর ব্যাকরণ তামিলের অনুরূপ।
শব্দভাণ্ডার
মালয়ালম ভাষার একটি বিশেষ বৈশিষ্ট্য এবং তামিল ভাষার সাথে এর পার্থক্য হল এটি অন্য বিদেশী ভাষা যেমন সংস্কৃত, হিন্দি, উর্দু, আরবি, ফার্সি, পর্তুগিজ, ওলন্দাজ, ফরাসি ও ইংরেজি ভাষা থেকে উদারহস্তে শব্দ ঋণ নিয়েছে। এ ভাষার স্ক্রিপ্টে ৫৭৮টি শব্দ রয়েছে।
লিখন পদ্ধতি
মালয়ালম একটি সিলেবলভিত্তিক লিপিতে লেখা হয়, যাতে প্রতিটি ব্যঞ্জনবর্ণের সাথে একটি স্বরবর্ণ অন্তর্নিহিত থাকে। ব্রাহ্মী লিপি থেকে বিবর্তিত হয়ে ১৩শ শতকে লিপিটির উদ্ভব হয়। ১৯৭০-৮০-র দশকে ছাপার সুবিধার্থে লিপিটির একটি সহজ সংস্করণ প্রবর্তন করা হয়। মালয়ালম লিপির অক্ষরগুলির সাথে তামিল লিপির অনেক মিল আছে।
সিঙ্গাপুর ও মালয়েশিয়াতে মালয়ালম ভাষা আরবি লিপিতে লেখা হয়। অনেক সময় কেরলের মুসলমানেরাও আরবি লিপিতে ভাষাটি লিখে থাকেন।
পৌষ (হিন্দু মাস)
পৌষ (पौष ; पूस ; தை ) বা পুষ্য হল হিন্দু পঞ্জিকার দশম মাস, গ্রেগরীয় বর্ষপঞ্জির ডিসেম্বর-জানুয়ারির সাথে মিল রয়েছে। ভারতীয় জাতীয় বর্ষপঞ্জিতে, পৌষও বছরের দশম মাস, ২১ ডিসেম্বর শুরু হয় এবং ১৯ জানুয়ারি শেষ হয়।
হিন্দু চান্দ্রসৌর বর্ষপঞ্জিতে, পৌষ শুরু হয় বছরের একই সময়ে পূর্ণিমা বা অমাবস্যা দিয়ে। যেহেতু ঐতিহ্যগত হিন্দু পঞ্জিকা চন্দ্রকলা অনুসরণ করে, তাই হিন্দু সৌর পঞ্জিকা মাসগুলির বিপরীতে পৌষের শুরু এবং শেষের তারিখগুলি বছরে পরিবর্তিত হয়। পৌষ শীতকালীন (হেমন্ত ও শিশির ঋতু) মাস। পৌষের চান্দ্র মাস সৌর মাসের ধনু মাসের সাথে সমাপতিত করে।
উৎসব
পৌষ বহুলা অমাবস্যার দিনটি সিংহাচলমের শ্রী বরাহ লক্ষ্মী নরসিংহ স্বামীবরী মন্দিরে থেপ্পোৎসবং (ভাসা উৎসব) হিসেবে পালিত হয়। উৎসব মূর্তিগুলিকে পালকিতে করে বরাহ পুষ্করিণীতে নিয়ে যাওয়া হয়।
ননি মাদুয়েক
শুকুনোঁসো ননি ত্রিস্তঁ মাদুয়েক (, Noni Madueke; জন্ম: ১০ মার্চ ২০০২; ননি মাদুয়েক নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে নেদারল্যান্ডসের পেশাদার ফুটবল লীগের শীর্ষ স্তর এরেডিভিজির ক্লাব পিএসভি এবং ইংল্যান্ড অনূর্ধ্ব-২১ দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং কেন্দ্রীয় আক্রমণভাগের খেলোয়াড় হিসেবে খেলে থাকেন।
ইংরেজ ফুটবল ক্লাব টটেনহ্যাম হটস্পারের যুব পর্যায়ের হয়ে খেলার মাধ্যমে মাদুয়েক ফুটবল জগতে প্রবেশ করেছেন এবং পরবর্তীকালে পিএসভির যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৯–২০ মৌসুমে, ওলন্দাজ ক্লাব ইয়ং পিএসভির হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র মৌসুম অতিবাহিত করেছেন; ইয়ং পিএসভির হয়ে তিনি ৬ ম্যাচে ৪টি গোল করেছেন। একই মৌসুমে, তিনি পিএসভির মূল দলে অন্তর্ভুক্ত হয়েছেন।
২০১৭ সালে, মাদুয়েক ইংল্যান্ড অনূর্ধ্ব-১৬ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন।
পাঠক-শ্রোতা-দর্শক
right|thumb|তেল আভিভের একটি নাট্যশালার দর্শকবৃন্দ পাঠক-শ্রোতা-দর্শক হল ঐ সকল ব্যক্তি বা দল যারা কোন অনুষ্ঠানে অংশগ্রহণ করে কিংবা শিল্পকলা, সাহিত্য (এই মাধ্যমে তাদের "পাঠক" বলা হয়), মঞ্চনাটক, সঙ্গীত (এই মাধ্যমে তাদের "শ্রোতা" বলা হয়), ভিডিও গেম, বা শিক্ষামূলক বক্তৃতা সামনে বসে বা অন্যান্য মাধ্যমে দেখেন। বিভিন্ন ধরনের শিল্পকর্মে দর্শকেরা নানা ভাবে অংশগ্রহণ করে থাকে। কোনো কোনো শিল্পে দর্শকদের সক্রিয় অংশগ্রহণ থাকে। আবার অধিকাংশ অনুষ্ঠানেই দর্শকেরা হাত তালি দেয়ার মাধ্যমে উৎসাহ প্রদর্শন করে থাকে।
নির্দিষ্ট (বাস্তব)
অলঙ্কারশাস্ত্রে, কিছু পাঠক-শ্রোতা-দর্শক পারিপার্শ্বিক ঘটনা ও অবস্থা এবং কিছু বৈশিষ্টের উপর নির্ভর করে গড়ে ওঠে। এইসকল পাঠক-শ্রোতা-দর্শক বক্তার চিন্তাধারার সাথে জড়িত থাকে।
তাত্ত্বিক (কাল্পনিক)
বক্তা অলঙ্কারপূর্ণ বার্তা বা বক্তৃতা রচনা, অনুশীলন ও সমালোচনার সাহায্যার্থে তাত্ত্বিক পাঠক-শ্রোতা-দর্শকদের কল্পনা করে নেয়।
আন্তর্জাতিক ক্রিকেটে মাহেলা জয়াবর্ধনের শতরানের তালিকা
মাহেলা জয়াবর্ধনে শ্রীলঙ্কার প্রথিতযশা ক্রিকেটার। শ্রীলঙ্কা জাতীয় ক্রিকেট দলের অধিনায়ক হিসেবেও দায়িত্ব পালন করেছেন তিনি। তাকে দেশের অন্যতম সেরা ব্যাটসম্যানদের একজনরূপে গণ্য করা হয়। একসময় তিনি টেস্ট ক্রিকেটে শ্রীলঙ্কার সর্বাধিক রান সংগ্রহকারী ছিলেন যা পরবর্তীতে সতীর্থ কুমার সাঙ্গাকারা অতিক্রম করেছেন। মাহেলা টেস্ট ক্রিকেটে ৩৪টি সেঞ্চুরি করেছেন। একদিনের আন্তর্জাতিকে এ সংখ্যা ১৬টি। এছাড়াও তিনি শ্রীলঙ্কার তৃতীয় সর্বোচ্চ রানসংগ্রহকারী হিসেবে অবস্থান করছেন। পাশাপাশি টুয়েন্টি২০ আন্তর্জাতিকেও শ্রীলঙ্কার সর্বোচ্চ রান করেছেন একটি সেঞ্চুরি করে।
আন্তর্জাতিক ক্রিকেট কাউন্সিল কর্তৃক বিশ্ব একদিনের আন্তর্জাতিক দলের অধিনায়ক মনোনীত হন ও ২০০৬ সালে বর্ষসেরা অধিনায়ক হিসেবে আইসিসি পুরস্কার পান। ২০০৭ সালে উইজডেন কর্তৃপক্ষ তাকে বর্ষসেরা ক্রিকেটাররূপে ঘোষণা করে। এছাড়াও, পরের বছর আইসিসি বিশ্ব টেস্ট দলের সদস্য ছিলেন মাহেলা জয়াবর্ধনে।
ধানের শীষ (রাজনীতি)
থাম্ব| বাংলাদেশ জাতীয়তাবাদী দলের প্রতীক
ধানের শীষ হলো বাংলাদেশ জাতীয়তাবাদী দল (বিএনপি)-এর প্রতীক।
পাকিস্তান প্রতিষ্ঠার পর ন্যাশনাল আওয়ামী পার্টি (ন্যাপ) এই প্রতীকটি বেছে নিয়ে নির্বাচনে অংশগ্রহণ করে। আওয়ামী মুসলিম লীগ ত্যাগ করে আবদুল হামিদ খান ভাসানী দলটি প্রতিষ্ঠা করার পর ন্যাপের প্রতীক হিসেবে ধানের শীষ চূড়ান্ত করা হয়। ১৯৬৭ সালে দলে বিভক্তির পর, ন্যাশনাল আওয়ামী পার্টি (ওয়ালী) তার প্রতীক হিসাবে কুঁড়েঘর এবং ন্যাশনাল আওয়ামী পার্টি (ভাসানী) ধানের শীষকে নিজেদের প্রতীক হিসেবে বেছে নেয় এবং ১৯৭৩ সালের বাংলাদেশের সাধারণ নির্বাচনে অংশগ্রহণ করে। বাংলাদেশের স্বাধীনতার ৭ বছর পর যখন বাংলাদেশ জাতীয়তাবাদী দল (বিএনপি) গঠিত হয়, তখন ভাসানীর অধিকাংশ ন্যাপ কর্মী দলটিতে যোগ দেন। দল গঠনের পর থেকেই ভাসানীর প্রতীকটি বিএনপি ব্যবহার করতে শুরু করে।
২০১৮ সালের বাংলাদেশের সাধারণ নির্বাচনের আগে, বিএনপি বাংলাদেশ নির্বাচন কমিশনে এই লিখে একটি চিঠি পাঠায় যে দলটি ছাড়া বিশ দলীয় জোটের সাতটি দল প্রতীক ব্যবহার করতে পারবে। ২০১৮ সালের ১৯ নভেম্বরে এক আইনজীবী বিএনপির প্রতীকের নাম পরিবর্তনের জন্য আদালতে রিট করেন। রিটের কারণ হিসেবে তিনি উল্লেখ করেন, দলীয় প্রতীক ‘ধানের ছড়া’ হলেও কর্তৃপক্ষ একে ‘ধানের শীষ’ বলে। উল্লেখ্য যে মুনতাসীর মামুনের মতে কাব্যিক ভাব আনতে বিএনপি ধানের ছড়াকে ধানের শীষ বলে থাকে। ২০১৮ সালে, আবদুল কাদের সিদ্দিকী একটি নির্বাচনী সমাবেশে দাবি করেছিলেন যে ধানের শীষটি মূলত আবদুল হামিদ খান ভাসানীর দলের প্রতীক ছিল এবং তিনি পরে জিয়াউর রহমানকে বিএনপি জন্য প্রতীকটি দিয়েছিলেন। এই বক্তব্যের ফলে তিনি বিএনপি নেতাকর্মীদের সমালোচনার মুখে পড়েন।
সৌদি আরবের উপদেষ্টা পরিষদ
সৌদি আরবের উপদেষ্টা পরিষদ ( مجلس الشورى السعودي    মজলিস আশ-শুরা বা শুরা কাউন্সিল নামেও পরিচিত) সৌদি আরবের আনুষ্ঠানিক উপদেষ্টা সংস্থা। এটি একটি আইনসভা সংস্থা, যা সৌদি আরবের জন্য গুরুত্বপূর্ণ বিষয়গুলিতে বাদশাকে পরামর্শ দেয়। এটি প্রমাণ করার জন্য সৌদি আরবের রাজা এবং তার মন্ত্রিসভার কাছে আইন প্রস্তাব করার এবং এটি পাস করার ক্ষমতা রয়েছে। এর সদস্য সংখ্যা ১৫০ জন। ২০১৩ সাল থেকে মহিলাদের জন্য ২০ শতাংশ ন্যূনতম কোটা আরোপ করার পরে, বিধানসভা মোট ১৫০ সদস্যের মধ্যে ৩০ জন মহিলা সদস্যকে অন্তর্ভুক্ত করেছে। কনসালটেটিভ অ্যাসেম্বলি একজন স্পিকারের নেতৃত্বে থাকে।  স্পীকার ছিলেন আবদুল্লাহ ইবনে মুহাম্মাদ আল আশ-শেখ, একটি ঐতিহ্যের সাথে সঙ্গতিপূর্ণ পদটি রেখেছিল। অ্যাসেম্বলিটি আল-ইয়ামামাহ প্রাসাদ, রিয়াদে অবস্থিত ।
ইতিহাস
প্রথম মজলিস আশ-শুরা (পরামর্শ পরিষদ) ১৩ জানুয়ারী ১৯২৬ সালে বাদশাহ আব্দুল আজিজ এটিকে প্রথমে হিজাজের শুরা কাউন্সিলের নামকরণ করেন এবং তার পুত্র প্রিন্স ফয়সাল এর সভাপতিত্ব করেন। শুরা ১৯৩২ সালের মধ্যে সম্পূর্ণ প্রতিষ্ঠা ও চূড়ান্ত হয়। পরবর্তীতে, বাদশাহ সৌদের রাজত্বের শুরুতে এটি পঁচিশ জন সদস্যকে অন্তর্ভুক্ত করার জন্য সম্প্রসারিত করা হয়। রাজপরিবারের সদস্যদের রাজনৈতিক চাপের কারণে এর কার্যাবলী মন্ত্রীদের মন্ত্রিসভায় স্থানান্তর করা হয়। অন্যদিকে মজলিশে আশ-শুরা আনুষ্ঠানিকভাবে দ্রবীভূত করা হয়নি বরং অকার্যকর রয়। বাদশাহ ফাহদ ২০০০ সালে এটি পুনর্জাগরিত করেন থাম্ব|আবদুল্লাহ ইবনে মুহাম্মদ আল আশ-শেখ লন্ডনে ব্রিটিশ পররাষ্ট্র সচিব উইলিয়াম হেগের সাথে, ৫ মার্চ ২০১৩
সদস্যরা
কাউন্সিলের সদস্যরা বিভিন্ন প্রদেশ থেকে বেছে নেওয়া হয়। তিনটি গুরুত্বপূর্ণ গোষ্ঠীর প্রতিনিধিত্ব করে: ধর্মীয় প্রতিষ্ঠান, আমলাতন্ত্র এবং ব্যবসায়িক গোষ্ঠী। তারা রক্ষণশীল ও উদারনৈতিকতা উভয় মতাদর্শের অনুসারী হয়। সাধারণত উচ্চ শিক্ষিত ও অভিজ্ঞ ব্যক্তি যারা তাদের ক্ষেত্রে বিশেষজ্ঞ হিসাবে বিবেচিত হয়। বেশিরভাগ শিক্ষাবিদ, অবসরপ্রাপ্ত সিনিয়র অফিসার, প্রাক্তন বেসামরিক কর্মচারী এবং ব্যবসায়ীদের কাউন্সিলের সদস্য হিসাবে নির্বাচিত করা হয়।
২০০৯-২০১৩ মেয়াদ
পরিষদে প্রদেশগুলির প্রতিনিধিত্ব নীচে দেওয়া হল:
২০১৩-বর্তমান
২০১৩ সাল থেকে বিধানসভা মোট ১৫০ সদস্যের মধ্যে ৩০ জন মহিলা সদস্যকে অন্তর্ভুক্ত করেছে।
কমিটি
কাউন্সিল তার মূল আকারে আটটি বিশেষ কমিটি নিয়ে গঠিত। এই কমিটিগুলি ১৯৯৫ সালের ডিসেম্বরে চিহ্নিত করা হয়েছিল। কমিটি ও তাদের বরাদ্দকৃত সদস্য সংখ্যা নিম্নরূপ: সামাজিক ও স্বাস্থ্য বিষয়ক কমিটি (৭ সদস্য); অর্থনৈতিক ও আর্থিক বিষয়ক কমিটি (৮ সদস্য); আইন ও প্রশাসন সংক্রান্ত কমিটি (৫ সদস্য); পররাষ্ট্র বিষয়ক কমিটি (৭ সদস্য); ইসলামী বিষয়ক কমিটি (৭ সদস্য); সার্ভিস ও পাবলিক সেক্টরের কমিটি (৮ সদস্য); শিক্ষা, সংস্কৃতি ও তথ্য বিষয়ক কমিটি (৯ সদস্য); এবং নিরাপত্তা বিষয়ক কমিটি (৬ সদস্য)।
পরে কমিটির সংখ্যা বাড়ানো হয়। , শুরা তেরোটি কমিটি নিয়ে গঠিত:
মহিলা সদস্য
২০১৩ সালে মহিলাদের প্রথম কাউন্সিলে যোগদানের অনুমতি দেওয়া হয়েছিল। ২০১৭ সালের অক্টোবর পর্যন্ত, মহিলারা অ্যাসেম্বলির মোট সংখ্যার ২০%, যা ১১৫তম মার্কিন যুক্তরাষ্ট্রের কংগ্রেসের (১৯.৩%) থেকে সামান্য বেশি। সৌদি আরবে মহিলাদের অবস্থার উন্নতিকে তুলে ধরা হয়৷ এর মধ্যে রয়েছেন সারা বিনতে ফয়সাল আল সৌদ এবং মৌদি বিনতে খালিদ আল সৌদ। উভয়ই সৌদি রাজপরিবারের সদস্য। ডিসেম্বর ২০১৬ পর্যন্ত, নিম্নলিখিত মহিলারা কাউন্সিলের সদস্য ছিলেন:
প্রফুল্লকুমার সরকার
প্রফুল্লকুমার সরকার ( ১৮৮৪ - ১৩ এপ্রিল, ১৯৪৪) ছিলেন বাংলার খ্যাতনামা সাংবাদিক। তিনি আনন্দবাজার পত্রিকা গোষ্ঠীর অন্যতম প্রতিষ্ঠাতা। ১৯৪১ খ্রিস্টাব্দে হতে আজন্ম পত্রিকাটির সম্পাদকও হয়েছিলেন।
জন্ম ও শিক্ষা জীবন
প্রফুল্লকুমার সরকারের জন্ম ১৮৮৪ খ্রিস্টাব্দের অবিভক্ত বাংলার অধুনা বাংলাদেশের  কুষ্টিয়া জেলার কুমারখালিতে। পিতা প্রসন্নকুমার সরকার। তার পড়াশোনা শুরু হয় পাবনা জেলা স্কুলে। তারপর কলকাতার  জেনারেল অ্যাসেমব্লিজ ইনস্টিটিউশনে তথা বর্তমানের  স্কটিশ চার্চ কলেজে । এই কলেজ থেকে ১৯০৫ খ্রিস্টাব্দে বাংলায় প্রথম স্থান অধিকার করে বি.এ পাশ করেন এবং বঙ্কিম পদক পান। ১৯০৮ খ্রিস্টাব্দে বি.এল পাশ করেন।
কর্মজীবন
আইন পাশের পর তিনি কিছু দিন বর্তমানে বাংলাদেশের ফরিদপুরে ও বিহারের বর্তমানে ঝাড়খণ্ডের ডালটনগঞ্জে বর্তমানে  মেদিনীনগরে ওকালতি করেন। পরে  ওড়িশা র ঢেঙ্কানল রাজপরিবারের গৃহশিক্ষক হন এবং ক্রমে দেওয়ানপদ লাভ করেন। এরপর বন্ধু  সুরেশচন্দ্র মজুমদারের আহ্বানে ও সহযোগিতায় জাতীয়তাবাদী পত্রিকা আনন্দবাজার পত্রিকার প্রতিষ্ঠা করেন। (প্রথম প্রকাশ ১৩ই মার্চ ১৯২২, দোলপূর্ণিমার দিন)। ১৯২২ খ্রিস্টাব্দের ৯ই সেপ্টেম্বর তিনি  বাঘা যতীনের জীবনী ও তার বিষয়ে সম্পাদকীয় মন্তব্য প্রকাশ করে কারারুদ্ধ হন। ১৯৪১ খ্রিস্টাব্দে হতে আমৃত্যু তিনি আনন্দবাজার পত্রিকার সম্পাদক ছিলেন। নিয়মিত সাহিত্যচর্চা করতেন। কথা ও প্রবন্ধ সাহিত্যে তার  রচনা উল্লেখযোগ্য। রচিত গ্রন্থগুলি হল - বঙ্গীয় সাহিত্য পরিষদের সঙ্গে তিনি ঘনিষ্ঠভাবে যুক্ত ছিলেন। তার স্ত্রী নির্ঝরিণী দেবী (১৮৯৪ - ১৯৬৩) ছিলেন একজন লেখিকা ও কংগ্রেসকর্মী। তিনিও স্বদেশী আন্দোলনে অংশ নিয়ে কারারুদ্ধ হন ১৯৩০ এবং ১৯৩২ খ্রিস্টাব্দে। এদের সুযোগ্য পুত্র অশোক কুমার সরকার (১৯১২ - ১৯৮৩) ১৯৫৭ খ্রিস্টাব্দে আনন্দবাজার পত্রিকা গোষ্ঠীর প্রধান হন।
মৃত্যু
খ্যাতনামা বাঙালি সাংবাদিক-সম্পাদক প্রফুল্লকুমার সরকার ১৯৪৪ খ্রিস্টাব্দের ১৩ই এপ্রিল কলকাতায় প্রয়াত হন। তার মৃত্যুর পর কলকাতা মহানগরীতে আনন্দবাজার পত্রিকা গোষ্ঠীর কার্যালয় সংলগ্ন রাজপথের নামকরণ হয় প্রফুল্ল সরকার স্ট্রিট।
পোলীয় ভাষা
পোলীয় বা পোলিশ (পোলীয়: język polski ,, polszczyzna অথবা শুধু polski, ) লাতিন লিপিতে লিখিত লেখিটীয় ভাষাগোষ্ঠীর অন্তর্গত পশ্চিম স্লাভীয় ভাষা। এটি মূলত পোল্যান্ডে ব্যবহৃত হয় এবং পোলদের স্থানীয় ভাষা হিসাবে কাজ করে। পোল্যান্ডের সরকারী ভাষা হওয়ার পাশাপাশি, প্রবাসী পোলীয়রাও এই ভাষা ব্যবহার করে থাকে। বিশ্বজুড়ে ৫ কোটিরও বেশি  পোলীয়ভাষী রয়েছে। এটি ইউরোপীয় ইউনিয়নের ভাষাগুলির মধ্যে ষষ্ঠ সর্বাধিক ব্যবহৃত কথ্যভাষা হিসাবে স্থান পেয়েছে। পোলীয় আঞ্চলিক উপভাষায় বিভক্ত। এই ভাষায় ব্যক্তিসম্বোধন করার সময় বিশেষভাবে সর্বনামে তুমি-আপনি পার্থক্য, বিভিন্ন সম্মানসূচক শব্দ এবং বিভিন্ন ধরনের আনুষ্ঠানিকতা ব্যবহৃত হয়।
পোলীয় বর্ণমালায় মূল ২৬-বর্ণের লাতিন বর্ণমালার তিনটি (x, q, v) বর্ণ বাদে সবকটি বর্ণ ব্যবহার হয়। এর সঙ্গে আরো নয়টি বর্ণ (ą, ć, ę, ł, ń, ó, ś, ź, ż) সহযোগে ৩২-বর্ণের পোলীয় বর্ণমালা তৈরি হয়েছে। লাতিন বর্ণমালার x, q, v কখনও কখনও একটি বর্ধিত ৩৫-বর্ণের বর্ণমালায় অন্তর্ভুক্ত করা হয়, যদিও সেগুলি স্থানীয় শব্দতে ব্যবহৃত হয় না। পোলীয় বর্ণমালায় ২৩টি ব্যঞ্জনবর্ণ এবং ৯টি লিখিত স্বরবর্ণ রয়েছে, যার মধ্যে দুটি অনুনাসিক স্বর (ę, ą) রয়েছে যা মুল স্বরবর্ণের সাথে ধ্বনিনির্দেশক চিহ্ন দ্বারা সংজ্ঞায়িত করা হয়, এবং এই বিষেশ চিহ্নকে অগনেক বলা হয়।
পোলীয় ভাষা একটি একীভূত সংশ্লেষণাত্নক ভাষা যার সাতটি কারক রয়েছে। এটি বিশ্বের এমন স্বল্প সংখ্যক ভাষার মধ্যে একটি যার মধ্যে কিছু ব্যতিক্রম ছাড়া সব ক্ষেত্রেই উপান্ত ধ্বনিদলের উপর শ্বাসাঘাত পরে এবং এর ভাষাগোষ্ঠীর মধ্যে একমাত্র ভাষা যার মধ্যে তালব্য ব্যঞ্জনধ্বনির প্রাচুর্য রয়েছে। সমসাময়িক পোলিশ ১৭০০-এর দশকে আদি পোলীয় (১০ম-১৬শ শতক) এবং মধ্য পোলীয় (১৬শ-১৮শ শতক) ভাষাগুলির উত্তরসূরি হিসেবে বিকশিত হয়েছিল।
প্রধান ভাষাগুলির মধ্যে এটি স্লোভাক এবং চেক ভাষার সাথে সবচেয়ে ঘনিষ্ঠভাবে সম্পর্কিত, তবে উচ্চারণ এবং সাধারণ ব্যাকরণের ক্ষেত্রে এদের থেকে ভিন্ন। এছাড়াও, পোলিশ লাতিন এবং অন্যান্য রোমান্স ভাষা, যেমন ইতালীয় এবং ফরাসি, এবং সেইসাথে জার্মানীয় ভাষা (সবচেয়ে উল্লেখযোগ্যভাবে জার্মান) দ্বারা গভীরভাবে প্রভাবিত হয়েছিল, এবং এই ভাষগুলি প্রচুর সংখ্যক ঋণ শব্দ এবং অনুরূপ ব্যাকরণগত কাঠামোতে অবদান রেখেছিল।  অপ্রমিত উপভাষার ব্যাপক ব্যবহার প্রমিত ভাষাকেও আকার দিয়েছে; পোলীয় ভাষার যথেষ্ট পরিমান কথ্যতা এবং অভিব্যক্তিগুলি সরাসরি জার্মান বা ইদ্দিশ থেকে ধার করা হয়েছিল এবং পরবর্তীতে পোলিশের স্থানীয় ভাষায় গৃহীত হয়েছিল, বর্তমানে যা দৈনন্দিন ব্যবহারে রয়েছে।
ইতিহাস
১০ম শতকের দিকে পোলিশ একটি স্বতন্ত্র ভাষা হিসাবে আবির্ভূত হতে শুরু করে, এই প্রক্রিয়াটি মূলত পোলিশ রাষ্ট্রের প্রতিষ্ঠা ও বিকাশের মাধ্যমে শুরু হয়েছিল। বৃহত্তর পোল্যান্ড অঞ্চলের পোলান উপজাতির শাসক প্রথম মিয়েশকো ৯৬৬ সালে বাপ্তিজম গ্রহণ করার আগে ভিস্তুলা এবং ওডারের অববাহিকা থেকে কিছু সাংস্কৃতিক এবং ভাষাগতভাবে সম্পর্কিত উপজাতিকে একত্রিত করেছিলেন। খ্রিস্টধর্মের সাথে, পোল্যান্ডও লাতিন বর্ণমালা গ্রহণ করে, যার ফলে পোলিশকে লিখতে সক্ষম করে, যা তখন পর্যন্ত শুধুমাত্র একটি কথ্য ভাষা হিসাবে বিদ্যমান ছিল। আধুনিক পোলিশের অগ্রদূত হল আদি পোলীয় ভাষা, যেটি প্রত্ন-স্লাভিক ভাষা থেকে এসেছে।
বাম|থাম্ব| হেনরিকোফ-এর বই হল প্রাচীনতম নথি যেখানে সম্পূর্ণরূপে আদি পোলীয় ভাষায় লিখিত একটি বাক্য দেখা যায় – Day, ut ia pobrusa, a ty poziwai (লাল রঙে চিহ্নিত), যার অর্থ "আসুন, আমাকে পিষতে দিন, এবং আপনি বিশ্রাম করুন"৷
পোলীয় ভাষায় লেখা প্রাচীনতম বাক্যটি লেখা হয়েছিল ১২৭০ সালে হেনরিকোফ-এর বইয়ে (পোলীয়: Księga henrykowska, Liber fundationis claustri Sanctae Mariae Virginis in Heinrichau): Day, ut ia pobrusa, a ti poziwai (আধুনিক অর্থকথায়: Daj, uć ja pobrusza, a ti pocziwaj; আধুনিক পোলীয়তে সংশ্লিষ্ট বাক্য: Daj, niech ja pomielę, a ty odpoczywaj বা Pozwól, że ja będę mełł, a ty odpocznij ; এবং বাংলায়: আসুন, আমাকে পিষতে দিন, এবং আপনি বিশ্রাম করুন)।
এই শব্দগুচ্ছের মধ্যযুগীয় লেখক, হেনরিকো মঠের সিস্টারসিয়ান সন্ন্যাসী পিটার উল্লেখ করেছেন যে "Hoc est in polonico" ("এটি পোলীয় ভাষায়")।
পোলীয় বর্ণমালা সম্বন্ধীয় প্রথম গ্রন্থটি লিখেছিলেন ১৪৭০ সালের দিকে  পোলীয় ভাষায় প্রথম বইটি ১৫০৮ বা ১৫১৩ সালে মুদ্রিত হয়েছিল। প্রথম পোলীয় ভাষার সংবাদপত্র মের্কুরিউষ পলস্কি অর্ডিনারিয়িনি ১৬৬১ সালে প্রকাশিত হয়েছিল। ১৫২০-র দশক থেকে শুরু করে, পোলীয় ভাষায় প্রচুর সংখ্যক বই প্রকাশিত হয়েছিল, যা ব্যাকরণ এবং বর্ণমালার সমজাতীয়তা বৃদ্ধিতে অবদান রাখে। পোলীয় বর্ণমালা সামগ্রিক রূপ অর্জন করে ১৬শ শতকে,  যে সময়টাকে পোলীয় সাহিত্যের স্বর্ণযুগ হিসাবেও গণ্য করা হয়। বর্ণমালা প্রথমে ১৯শ শতকে এবং পরে ১৯৩৬ সালে সংশোধন করা হয়।
তমাষ কামুসেলা উল্লেখ করেছেন যে "পোলীয় হল প্রাচীনতম, অ-যাযকীয়, লিখিত স্লাভিক ভাষা যেখানে সাক্ষরতা এবং সরকারী ব্যবহারের একটি ধারাবাহিক ঐতিহ্য রয়েছে, যা ১৬শ শতক থেকে আজ পর্যন্ত অবিচ্ছিন্নভাবে টিকে আছে।" পোলীয় ভাষা ১৫শ শতকে পোল্যান্ড-লিথুয়ানিয়াতে অভিজাতদের প্রধান সামাজিক ভাষাতে বিকশিত হয়েছিল। রাষ্ট্র পরিচালনার ভাষা হিসেবে পোলীয় ভাষার ইতিহাস শুরু হয় ১৬ শতকে, পোল্যান্ড রাজ্যে। পরবর্তী শতাব্দীগুলিতে, পোলীয় ভাষা লিথুয়ানিয়ার গ্র্যান্ড ডাচি, কংগ্রেস পোল্যান্ড, গ্যালিসিয়া এবং লোডোমেরিয়ার রাজ্যে এবং রুশ সাম্রাজ্যের পশ্চিম ক্রাই-এর প্রশাসনিক ভাষা হিসাবে ব্যবহৃত হয়েছে। পোল্যান্ড-লিথুয়ানিয়া কমনওয়েলথের প্রভাব বৃদ্ধি পোলীয় ভাষাকে মধ্য ও পূর্ব ইউরোপে লিঙ্গুয়া ফ্রাঙ্কার মর্যাদা দিয়েছে।
ভৌগলিক বন্টন
পোল্যান্ড হল ইউরোপীয় দেশগুলির মধ্যে ভাষাগতভাবে সবচেয়ে সমজাতীয় দেশ; পোল্যান্ডের প্রায় ৯৭% নাগরিক পোলীয় ভাষাকে তাদের প্রথম ভাষা হিসাবে চিহ্নিত করে। অন্যত্র, যে সমস্ত অঞ্চল একসময় পোল্যান্ড দ্বারা শাসিত বা দখলায়িত ছিল, পোলরা সেই অঞ্চলে সংখ্যালঘু সম্প্রদায়ের বৃহদাংশের গঠন করেছে, বিশেষ করে প্রতিবেশী লিথুয়ানিয়া, বেলারুশ এবং ইউক্রেনে। লিথুয়ানিয়ার ভিলনিয়াস কাউন্টিতে পোলীয় হল সর্বাধিক ব্যবহৃত সংখ্যালঘু ভাষা, ২০০১ সালের জনগণনা অনুসারে জনসংখ্যার ২৬% এই ভাষায় কথা বলে, এর কারণ ভিলনিয়াস শহর ১৯২২ থেকে ১৯৩৯ সাল পর্যন্ত পোল্যান্ডের অংশ ছিল। পোলীয় ভাষার ব্যবহার দক্ষিণ-পূর্ব লিথুয়ানিয়ার অন্য অঞ্চলেও পাওয়া যায়। ইউক্রেনে, এর ব্যবহার লিভিভ এবং ভলিন ওব্লাস্তের পশ্চিম অংশে সবচেয়ে বেশি দেখা যায়। পশ্চিম বেলারুশে এটি উল্লেখযোগ্য পোলিশ সংখ্যালঘুদের দ্বারা ব্যবহৃত হয়, বিশেষ করে ব্রেস্ট এবং গ্রোডনো অঞ্চলে এবং লিথুয়ানিয়া সীমান্ত বরাবর এলাকায়। অন্যান্য অনেক দেশে পোলিশ অভিবাসী এবং তাদের বংশধরদের মধ্যে উল্লেখযোগ্য সংখ্যক পোলীয় ভাষাভাষী রয়েছে।
মার্কিন যুক্তরাষ্ট্রে, পোলীয় মার্কিনীদের সংখ্যা ১ কোটিরও বেশি কিন্তু তাদের অধিকাংশই পোলীয় ভাষায় কথা বলতে পারে না। মার্কিন যুক্তরাষ্ট্রের ২০০০ সালের জনগণনা অনুসারে, সেই দেশে ৬৬৭,৪১৪ পাঁচ বছর বা তার বেশি বয়সী মার্কিনীরা বাড়িতে কথ্য ভাষা হিসাবে পোলীয় ভাষা ব্যবহার, যা অ-ইংরেজিভাষীদের প্রায় ১.৪%, মার্কিন জনসংখ্যার 0.২৫% এবং পোলিশ-মার্কিনী জনসংখ্যার ৬%। জনগণনা অনুসারে পোলিশ ভাষাভাষীদের সর্বাধিক ঘনত্ব (৫০% এর বেশি) তিনটি অঙ্গরাজ্যে পাওয়া গেছে: ইলিনয় (১৮৫,৭৪৯), নিউ ইয়র্ক (১১১,৭৪০), এবং নিউ জার্সি (৭৪,৬৬৩)। এই এলাকাগুলিতে এত সংখ্যক পোলীয়ভাষী থাকার ফলে পিএনসি ফাইনান্সিয়ার সার্ভিস গ্রুপ, যাদের এই সমস্ত এলাকায় প্রচুর সংখ্যক শাখা রয়েছে, ইংরেজি এবং স্পেনীয় ভাষা ছাড়াও তাদের সমস্ত এটিএম-এর পরিষেবাগুলি পোলীয় ভাষায় উপলব্ধ করেছে৷
২০১১ সালের আদমশুমারি অনুসারে ইংল্যান্ড এবং ওয়েলসে ৫ লাখেরও বেশি লোক রয়েছে যারা পোলিশকে তাদের "প্রধান" ভাষা বলে মনে করে। কানাডায় একটি উল্লেখযোগ্য পোলিশ-কানাডীয় জনসংখ্যা রয়েছে: ২০০৬ সালের আদমশুমারি অনুসারে প্রায় আড়াই লক্ষ পোলীয়ভাষী রয়েছে, এই জনসংখ্যার মূল কেন্দ্রগুলি হলো টরন্টো এবং মন্ট্রিয়ল।
দ্বিতীয় বিশ্বযুদ্ধ এবং পোলিশ জনসংখ্যা স্থানান্তর (১৯৪৪-৪৬) হওয়ার পরপরই পোল্যান্ডের আঞ্চলিক পরিবর্তন দ্বারা পোলীয় ভাষার ভৌগলিক বন্টন ব্যাপকভাবে প্রভাবিত হয়েছিল। পশ্চিম এবং উত্তরে "পুনরুদ্ধার করা" অঞ্চলগুলিতে পোল বসতি স্থাপন করেছিল, যা আগে অধিকাংশই জার্মানভাষী ছিল। কিছু পোল পূর্বে সাবেক পোলিশ-শাসিত অঞ্চলে রয়ে গেছিল যেগুলি সোভিয়েত ইউনিয়ন দ্বারা সংযুক্ত করা হয়েছিল। এর ফলে লিথুয়ানিয়া, বেলারুশ এবং ইউক্রেনে বর্তমান পোলিশ-ভাষী সংখ্যালঘুরা রয়েছে, যদিও অনেক পোলকে সেই অঞ্চলগুলি থেকে পোল্যান্ডের নতুন সীমান্তের মধ্যস্থিত অঞ্চলগুলিতে বিতাড়িত বা দেশান্তর করা হয়েছিল। পোল্যান্ডের পূর্বে, সবচেয়ে উল্লেখযোগ্য পোলিশ সংখ্যালঘুরা লিথুয়ানিয়া-বেলারুশ সীমান্তের উভয় পাশে একটি দীর্ঘ, সরু অঞ্চলে বসবাস করে। এদিকে, জার্মানদের উড্ডয়ন এবং বহিষ্কার (১৯৪৪-৫০), সেইসাথে ইউক্রেনীয়দের বহিষ্কার এবং অপারেশন ভিস্টুলা, ১৯৪৭ সালে দেশের পশ্চিমে পুনরুদ্ধার করা অঞ্চলগুলিতে ইউক্রেনীয় সংখ্যালঘুদের জোরপূর্বক পুনর্বাসন, এই সকল ঘটনাই দেশটির ভাষাগত একতাত্বে অবদান রেখেছিল।
নির্দেশক
thumb|left|ভালেন্তিন সেরভের অঙ্কিত নাট্য পরিচালক কন্সটান্টিন স্টানিস্লাভস্কির ছবি যিনি নাটক নির্দেশনা দেন তিনি নির্দেশক। একজন নির্দেশক অভিনয় থেকে শুরু করে নাটক দর্শকের সামনে উপস্থাপন করার জন্য যা যা করা দরকার, সবই করে থাকেন। তিনি অভিনেতাদের অভিনয় পরিচালনা করেন। তিনি নাটকের অন্যান্য নেপথ্য কর্মীদের সঙ্গেও কাজ করেন। নাটকের আলো, পোশাক, অঙ্গ রচনা, পরিচ্ছদ তৈরির ক্ষেত্রে নেপথ্য কর্মীদের নির্দেশনাও দেন একজন নির্দেশক। সবার কাজগুলো সমন্বয় করেন তিনি। মূলত নির্দেশকের সিদ্ধান্তই চূড়ান্ত হয়।
পোলীয় ভাষা
উপভাষা
পোল্যান্ডের বিভিন্ন অঞ্চলের বাসিন্দারা কিছুটা ভিন্নভাবে পোলীয় ভাষায় কথা বলে থাকে, যদিও আধুনিক কালের আঞ্চলিক প্রকার এবং মান্য পোলীয়ের মধ্যে পার্থক্য তুলনামূলকভাবে সামান্য প্রদর্শিত হয়। বেশিরভাগ মধ্যবয়সী এবং অল্পবয়সীরা মান্য পোলীয়ের কাছাকাছি স্থানীয় ভাষায় কথা বলে, ঐতিহ্যবাহী উপভাষাগুলি গ্রামীণ এলাকায় বয়স্ক লোকদের মধ্যে সংরক্ষিত রয়েছে। প্রথম ভাষার হিসাবে পোলীয় ব্যবহারকারীদের একে অপরকে বুঝতে কোন সমস্যা হয় না এবং অন্যান্যদের ভাষার মধ্যেকার আঞ্চলিক এবং সামাজিক পার্থক্যগুলি চিনতে অসুবিধা হতে পারে। আধুনিক প্রমিত উপভাষা, যাকে প্রায়ই "সঠিক পোলীয়" হিসাবে অভিহিত করা হয়, সারা দেশে বলা হয়।
পোলীয়কে ঐতিহ্যগতভাবে চার বা পাঁচটি প্রধান আঞ্চলিক উপভাষার সমষ্টি হিসাবে বর্ণনা করা হয়েছে:
ব্যবহৃত মানদণ্ডের উপর নির্ভর করে বাল্টিক সাগরের গাডানস্কের পশ্চিমে পোমেরানিয়ায় কথিত কাশুবীয় পোলীয়র উপভাষা বা একটি স্বতন্ত্র ভাষা হিসাবে বিবেচিত হয়। এটিতে এমন অনেক বৈশিষ্ট্য রয়েছে যা পোল্যান্ডের অন্য কোথাও পাওয়া যায়নি, যেমন নয়টি স্বতন্ত্র মৌখিক স্বর (মান্য পোলীয়ের পাঁচটি) এবং (উত্তর উপভাষায়) স্বনিমগত শ্বাসাঘাত, একটি প্রাচীন বৈশিষ্ট্য যা সাধারণ স্লাভিক সময় থেকে সংরক্ষিত এবং পশ্চিম স্লাভিক ভাষার মধ্যে অন্য কোথাও পাওয়া যায় নি। তবে ভাষার পর্যায় যাওয়ার বেশিরভাগ ভাষাগত এবং সামাজিক নির্ধারকের অভাব কাশুবীয়তে বর্তমান।
অনেক ভাষাতাত্ত্বিক উৎস সিলেসিয়ানকে পোলীয়ের একটি উপভাষা হিসেবে শ্রেণীবদ্ধ করে। তবে, অনেক সিলেসীয় নিজেদেরকে একটি পৃথক জাতি বলে মনে করে এবং সিলেসিয়ান ভাষার স্বীকৃতির পক্ষে ওকালতি করে আসছে। ২০১১ সালে পোল্যান্ডে সর্বশেষ সরকারী জনগণনা অনুসারে, ৫ লাখেরও বেশি লোক সিলেসিয়ানকে তাদের মাতৃভাষা হিসাবে ঘোষণা করেছিল। এছাড়াও, গবেষণা সংস্থা যেমন এসআইএল ইন্টারন্যাশনাল এবং ভাষাবিজ্ঞানের শিক্ষাক্ষেত্রের সংস্থান যেমন এথনোলগ, লিঙ্গুইস্ট লিস্ট এবং অন্যান্য সংস্থা, যেমন পোল্যান্ডের প্রশাসন ও ডিজিটাইজেশন মন্ত্রণালয় সিলেসিয়ান ভাষাকে স্বীকৃতি দিয়েছে। ২০০৭ সালের জুলাই মাসে সালে, সিলেসিয়ান ভাষাটি ISO দ্বারা স্বীকৃত হয়েছিল।
কিছু অতিরিক্ত বৈশিষ্ট্যযুক্ত কিন্তু কম বিস্তৃত আঞ্চলিক উপভাষাগুলির মধ্যে রয়েছে:
পোলীয় ভাষাতত্ত্বকে ভাষার হস্তক্ষেপ এবং ব্যবহার অভিন্নতার নীতিনির্ধারক ধারণাগুলিকে প্রচার করার জন্য একটি শক্তিশালী প্রচেষ্টার দ্বারা চিহ্নিত করা হয়েছে, ভাষা "সঠিকতা" (পশ্চিমী মান অনুসারে অস্বাভাবিক) এর আদর্শিক-ভিত্তিক ধারণার সাথে।
ধ্বনিতত্ত্ব
থাম্ব|একজন পোলিশ বক্তা, পোল্যান্ডে রেকর্ডকৃত
স্বরধ্বনি
পোলীয় ভাষায় ছয়টি মৌখিক স্বর আছে (লিখিত আকারে সাতটি মৌখিক স্বর), যেগুলো সবই একক স্বর এবং দুটি অনুনাসিক স্বর । মৌখিক স্বরগুলি হল /i/ (বানান i), /ɨ/ (বানান y এবং /ɘ/ হিসাবে প্রতিলিপি করা হয়), /ɛ/ (বানান e), /a/ (বানান a), /ɔ/ (বানান o) এবং /u/ (u এবং ó বানান পৃথক অক্ষর হিসাবে)। অনুনাসিক স্বরগুলি হল /ɛ̃/ (বানান ę) এবং /ɔ̃/ (বানান ą)। চেক বা স্লোভাক ভাষার মত পোলীয় ধ্বনিগত স্বরবর্ণের দৈর্ঘ্যতা ধরে রাখে না — অক্ষর ó, যা পূর্বে ভাষার পুরানো রূপগুলিতে দীর্ঘ্য /ɔ/ প্রতিনিধিত্ব করত, বর্তমানে অকেজো এবং পরিবর্তে /u/ এর সাথে মিল রয়েছে।
ব্যঞ্জনধ্বনি
পোলীয় ব্যঞ্জনধ্বনি প্রণালীতে আরও জটিল প্রক্রিয়া দেখা যায়: এর চারিত্রিক বৈশিষ্ট্যগুলির মধ্যে রয়েছে ঘৃষ্ট এবং তালব্য ব্যঞ্জনধ্বনির শ্রেণী যা চারটি প্রত্ন-স্লাভীয় তালব্যীভবন এবং পোলীয় ভাষায় সংঘটিত আরও দুটি তালব্যীভবনের ফলে সৃষ্ট হয়েছে। ব্যঞ্জনধ্বনির সম্পূর্ণ দলকে তাদের সবচেয়ে সাধারণ বানান সহ, নিম্নরূপে উপস্থাপন করা যেতে পারে (যদিও অন্যান্য উচ্চারণগত বিশ্লেষণ বিদ্যমান):
কিছু পরিবেশে, যেমন শব্দের শেষে (যেখানে অঘোষিকরণ হয়) এবং নির্দিষ্ট জটিল ব্যঞ্জনধ্বনিগুচ্ছের ক্ষেত্রে (যেখানে সমীভবন ঘটে) ঘোষ-অঘোষ ব্যঞ্জনধ্বনিদ্বয়ের মধ্যে একরূপীকরণ ঘটে।
বেশিরভাগ পোলিশ শব্দের শ্বাসাঘাত শেষ থেকে দ্বিতীয় অক্ষরের উপর পড়ে, যদিও এর ব্যতিক্রম আছে।
ব্যঞ্জনধ্বনির বণ্টন
বিভিন্ন পশ্চিম-স্লাভীয় ভাষার মত পোলীয়তে ইয়ের (ъ এবং ь) বর্ণের ব্যবহার হ্রাস পাওয়ার ফলে জটিল ব্যঞ্জনধ্বনিগুচ্ছের সৃষ্টি হয়েছে। পোলীয়তে শব্দাদ্যে এবং শব্দমধ্যে চারটি পর্যন্ত ব্যব্যঞ্জনধ্বনিগুচ্ছ এবং যেখানে শব্দান্তে পাঁচটি পর্যন্ত ব্যঞ্জনধ্বনিগুচ্ছের থাকতে পারে। এই ধরনের ধ্বনিগুচ্ছগুলির উদাহরণ bezwzględny ('পরম' বা 'হৃদয়হীন', 'নির্মম'), źdźbło  ('ঘাসের ফলক'),    ('অভিঘাত'), এবং krnąbrność  ('অবাধ্যতা')। একটি জনপ্রিয় পোলিশ জিভে জট হলো জ্যান ব্রজেচোয়া-র একটি লেখা থেকে , যার অর্থ Szczebrzeszyn-এ একটি গুবরে খাগড়ায় গুঞ্জন করছে।
পোলীয়তে দলধর্মী ব্যঞ্জনধ্বনি নেই - একটি অক্ষরের কেন্দ্রক সর্বদা একটি স্বরবর্ণ হয়।
ব্যঞ্জনধ্বনি স্বরবর্ণ সংলগ্ন অবস্থানে সীমাবদ্ধ। এটি y অক্ষরের পূর্বে ব্যবহৃত হতে পারে না।
ছন্দ ও অলংকার
পোলীয় ভাষায় প্রধান শ্বাসাঘাত ধাঁচ হল উপান্ত্য শ্বাসাঘাত - একাধিক অক্ষর বিষিষ্ট শব্দে শেষ থেকে দ্বিতীয় অক্ষরে শ্বাসাঘাত পরে। পর্যায়ান্বিত পূর্ববর্তী অক্ষরগুলিতে গৌণ শ্বাসাঘাত পরে, যেমন একটি চার অক্ষরের শব্দে প্রাথমিক শ্বাসাঘাত থাকবে তৃতীয় অক্ষরের উপর এবং গৌণ শ্বাসাঘাত থাকবে প্রথম অক্ষরে।
প্রতিটি স্বরবর্ণ একটি অক্ষরের প্রতিনিধিত্ব করে, যদিও i বর্ণটি অন্য একটি স্বরবর্ণের আগে থাকলে সাধারণত একটি স্বরধ্বনির প্রতিনিধিত্ব করে না (বিশ্লেষণের উপর নির্ভর করে এটি ধ্বনির বা পূর্ববর্তী ব্যঞ্জনপধ্বনির তালব্যীভবনের, বা উভয়েরই প্রতিনিধিত্ব করে)। এছাড়াও u এবং i অন্য একটি স্বরবর্ণকে অনুসরণ করলে কখনও কখনও শুধুমাত্র অর্ধস্বরকে প্রতিনিধিত্ব করে, যেমন autor  ('লেখক'), যার মধ্যে বেশিরভাগ ঋণ শব্দ।
লিখন পদ্ধতি
পোলীয় বর্ণমালা লাতিন লিপি থেকে উদ্ভূত, তবে ধ্বনিনির্দেশক চিহ্ন ব্যবহার করে গঠিত কিছু অতিরিক্ত অক্ষর অন্তর্ভুক্ত রয়েছে। পোলীয় বর্ণমালা ছিল লাতিনলিপি ভিত্তিক বানানের তিনটি প্রধান রূপের মধ্যে একটি যা পশ্চিম স্লাভীয় এবং কিছু দক্ষিণ স্লাভীয় ভাষার জন্য তৈরি হয়েছিল। অন্যদুটি হল চেক বানান এবং ক্রোয়েশীয় বানান, এর মধ্যে শেষেরটি ১৯শ শতকের আবিস্কার যা প্রথমদুটির মধ্যে একটি আপস করার চেষ্টা হিসাবে তৈরি করা হয়েছিল। কাশুবীয় একটি পোলীয়-ভিত্তিক পদ্ধতি ব্যবহার করে, স্লোভাক একটি চেক-ভিত্তিক পদ্ধতি ব্যবহার করে এবং স্লোভেন ক্রোয়েশীয়-ভিত্তিক পদ্ধতি অনুসরণ করে; সোর্বীয় ভাষাগুলি পোলীয় এবং চেক পদ্ধতিগুলির সংমিশ্রন ব্যবহার করে।
ঐতিহাসিকভাবে, পোল্যান্ডের একসময়ের বৈচিত্র্যময় এবং বহু-জাতিগত জনসংখ্যা পোলীয় লেখার জন্য অনেক ধরনের লিখনপদ্ধতি ব্যবহার করেছিল। উদাহরণস্বরূপ, লিপকা তাতার এবং প্রাক্তন পোলিশ-লিথুয়ানীয় কমনওয়েলথের পূর্ব অংশে বসবাসকারী মুসলমানরা আরবি বর্ণমালায় পোলীয় লিখত। পশ্চিম বেলারুশের পোলিশভাষীদের দ্বারা সিরিলীয় লিপি একটি নির্দিষ্ট ক্ষেত্রে ব্যবহৃত হয়, বিশেষ করে ধর্মীয় গ্রন্থের জন্য।
পোলীয় বর্ণমালায় ব্যবহৃত চিহ্নগুলি হল ক্রেস্কা (উদাত্ত ধ্বনিচিহ্নের অনুরূপ) যা ć, ń, ó, ś, ź অক্ষরের উপরে এবং ł বর্ণের মাঝে ব্যবহার হয়, ক্রোপকা (উর্দ্ধতন বিন্দু) যা ż অক্ষরের উপরে, এবং ওগোনেক ("ছোট লেজ") যেটা ą, ę অক্ষরের নিচে ব্যবহার হয়। q, v, x অক্ষরগুলি শুধুমাত্র বিদেশী শব্দ এবং নামের ক্ষেত্রে ব্যবহৃত হয়।
পোলীয় বানান মূলত স্বনিমভিত্তিক — অক্ষর (বা দ্বিলেখ এবং ত্রিলেখ) এবং ধ্বনিগুলির মধ্যে একটি সামঞ্জস্য রয়েছে (ব্যতিক্রমের জন্য নীচে দেখুন)। বর্ণমালার বর্ণ এবং তাদের স্বাভাবিক ধ্বনিগত মানগুলি নিম্নলিখিত সারণিতে তালিকাভুক্ত করা হয়েছে।
নিম্নলিখিত দ্বিলেখ এবং ত্রিলেখ ব্যবহার করা হয়:
ঘোষ ব্যঞ্জনবর্ণগুলি প্রায়শই অঘোষ ধ্বনিকে চিহ্নিত করে (সারণিতে দেখানো হয়েছে); একরূপীকরণের কারণে এটি শব্দের শেষে এবং নির্দিষ্ট ধ্বনিগুচ্ছে ঘটে। মাঝে মাঝে অঘোষ ব্যঞ্জনবর্ণ ঘোষ ব্যঞ্জনধ্বনিগুচ্ছকেও চিহ্নিত করতে পারে।
তালব্য ধ্বনিগুলির (,, , এবং ) বানান নিয়ম নিম্নরূপ: স্বরবর্ণ i এর আগে s, z, c, dz, n ব্যবহার করা হয়; অন্যান্য স্বরবর্ণের আগে si, zi, ci, dzi, ni ব্যবহার করা হয়; একটি স্বরবর্ণ দ্বারা অনুসরণ করা না হলে ধ্বনিচিহ্নযুক্ত রূপ ś, ź, ć, dź, ń ব্যবহার করা হয়। উদাহরণস্বরূপ, siwy-তে s ("ধূসর-কেশিক"), siarka-তে si ("সালফার") এবং święty-তে ś ("পবিত্র") সবগুলি  ধ্বনি চিহ্নিত করে। উপরের নিয়মের ব্যতিক্রম হল লাতিন, ইতালীয়, ফরাসি, রুশ বা ইংরেজি থেকে কিছু ঋণ শব্দ—যেখানে s এর আগে i কে s হিসাবে উচ্চারণ করা হয়, যেমন sinus, sinologia, do re mi fa sol la si do, Saint-Simon i saint-simoniści, Sierioża, Siergiej, Singapur, singiel. অন্যান্য ঋণ শব্দে i স্বরবর্ণটি y- তে পরিবর্তিত হয়, যেমন Syria, Sybir, synchronizacja, Syrakuzy।
নিম্নের সারণিটিতে ধ্বনি এবং বানানের মধ্যে সঙ্গতি প্রদর্শন করা হলো:
অনুরূপ নীতিগুলি, , এবং  এর ক্ষেত্রে প্রযোজ্য, তবে এগুলি শুধুমাত্র স্বরধ্বনির আগে ঘটতে পারে, তাই বানানগুলি হল i-এর আগে যথাক্রমে k, g, (c)h, l, এবং অন্যান্য ক্ষেত্রে যথাক্রমে ki, gi, (c)hi, li। তবে বেশিরভাগ পোলীয় বক্তারা মনে করেন না যে k, g, (c)h বা l- এর তালব্যিভবনের ফলে নতুন ধ্বনি তৈরি হয়।
উপরে উল্লিখিত ক্ষেত্র ব্যতীত, একই শব্দে অন্য একটি স্বরবর্ণের পরে i বর্ণটি সাধারণত ধ্বনি চিহ্নিত করে, তবুও পূর্ববর্তী ব্যঞ্জনধ্বনির তালব্যীভবন সর্বদা অনুমান করা হয়। বিপরীত ক্ষেত্রে, যেখানে ব্যঞ্জনধ্বনিটি তালব্যীভূত হয় না কিন্তু তার পরে একটি তালব্যীভূত ব্যঞ্জনধ্বনি থাকে, i এর পরিবর্তে j ব্যবহার করে লেখা হয় : উদাহরণস্বরূপ, zjeść, "খেয়ে নেওয়া"।
ą এবং ę যখন স্পর্শধ্বনি এবং ঘৃষ্টধ্বনির আগে বসে তখন এগুলি অনুনাসিক স্বরধ্বনির পরিবর্তে মৌখিক স্বরধ্বনি এবং স্পর্শধ্বনি বা ঘৃষ্টধ্বনিটি সানুনাসিক ব্যঞ্জনধ্বনি হিসাবে চিহ্নিত হয়। উদাহরণস্বরূপ, dąb ("ওক") শব্দে ą-এর উচ্চারণ, এবং tęcza ("রামধনু") শব্দে ę-এর উচ্ছারণ  (অনুনাসিক অংশটি পরবর্তি ব্যঞ্জনধ্বনির সাথে মিলিত হয়)। যখন এগুলি l বা ł (উদাহরণস্বরূপ przyjęli, przyjęły ) আগে বসে, তখন ę ঠিক /e/ হিসাবে উচ্চারিত হয়। শব্দের শেষে ę থাকলে এটি প্রায়শই ঠিক  হিসাবে উচ্চারিত হয়।
শব্দের উপর নির্ভর করে এর বানান h বা ch করা যেতে পারে,   এর বানান ż বা rz করা যেতে পারে এবং  এর বানান করা যেতে পারে u বা ó । বেশ কিছু ক্ষেত্রে এটি অর্থ নির্ধারণ করে, উদাহরণস্বরূপ: może ("হয়তো") এবং morze ("সমুদ্র")।
কিছু কিছু শব্দে, যে বর্ণগুলি সাধারণত একটি দ্বিলেখ গঠন করে সেগুলি আলাদাভাবে উচ্চারিত হয়। উদাহরণস্বরূপ, zamarzać ("জমে যাওয়া") এর মতো শব্দে এবং Tarzan নামে rz এর উচ্ছারণ, নয় ।
যুগ্ম বর্ণগুলি সাধারণত দীর্ঘায়িত একক ব্যঞ্জনধ্বনি হিসাবে উচ্চারিত হয়, তবে কিছু বক্তা যুগ্মধ্বনিকে দুটি পৃথক ধ্বনি হিসাবে উচ্চারণ করে থাকেন।
সংখ্যাবাচক শব্দগুলির একটি জটিল বিভক্তি এবং পদসংগতি রয়েছে। শূণ্য এবং সংখ্যাবাচক শব্দগুলি পাঁচের চেয়ে বেশি (ব্যতিক্রম হলো ২, ৩ বা ৪ দিয়ে যে সংখ্যা শেষ হয় কিন্তু ১২, ১৩ বা ১৪ দিয়ে শেষ হয় না) কর্তৃকারক বা কর্ম কারকের পরিবর্তে সম্বন্ধ পদকে পরিচালনা করে। সংখ্যার বিশেষ রূপ ( সমষ্টিগত সংখ্যা ) নির্দিষ্ট শ্রেণীর বিশেষ্যের সাথে ব্যবহৃত হয়, যার মধ্যে রয়েছে dziecko ("শিশু") এবং এককভাবে বহুবচন বিশেষ্য যেমন drzwi ("দরজা")।
ব্যাকরণ
পোলীয় তুলনামূলকভাবে মুক্ত শব্দ ক্রম সহ একটি অধিকভাবে সংমিশ্রণমূলক ভাষা, যদিও প্রধান পদবিন্যাস হলো কর্তা–ক্রিয়া–কর্ম। এই ভাষার কোন পদাশ্রিত নির্দেশক নেই, এবং কর্তাবাচক সর্বনাম প্রায়ই বাদ দেওয়া হয়।
সকল বিশেষ্য তিনটি লিঙ্গের একটির অন্তর্গত: পুংলিঙ্গ, স্ত্রীলিঙ্গ এবং ক্লীবলিঙ্গ। পুংলিঙ্গকেও উপলিঙ্গে ভাগ করা হয়েছে : একবচনে প্রাণীবাচক বনাম অপ্রাণীবাচক, বহুবচনে মানবিক বনাম অমানবিক। পোলীয়তে সাতটি কারক আছে: কর্তৃকারক, সম্বন্ধ পদ, কর্ম-সম্প্রদান, কর্ম, করণ, অধিকরণ এবং সম্বোধন পদ।
বিশেষণগুলি লিঙ্গ, কারক এবং বচনের পরিপ্রেক্ষিতে বিশেষ্যগুলির সাথে পদসংগতি মেনে চলে। বিশেষ্য বিশেষণগুলি সাধারণত বিশেষ্যের আগে থাকে, যদিও কিছু ক্ষেত্রে, বিশেষ করে নির্দিষ্ট বাক্যাংশে (যেমন język polski, "পোলিশ ভাষা"), বিশেষ্যটি প্রথমে আসতে পারে; অঙ্গুষ্ঠের নিয়ম হল যে সাধারণ বর্ণনামূলক বিশেষণগুলি সাধারণত আগে থাকে (যেমন piękny kwiat, "সুন্দর ফুল"), শ্রেণীভিত্তিক বিশেষণগুলি প্রায়ই বিশেষ্যকে অনুসরণ করে (যেমন węgiel kamienny, "কালো কয়লা")। বেশিরভাগ সংক্ষিপ্ত বিশেষণ এবং তাদের উদ্ভূত ক্রিয়াবিশেষণগুলি বিভক্তির মাধ্যমে -তম এবং -তর গঠন করে (তুলনামূলকের সাথে naj- উপসর্গ দ্বারা -তর পদ গঠিত হয়)।
ক্রিয়াপদগুলি অপূর্ণক বা সপূর্ণক ভাবপ্রকার, প্রায়শই জোড়ায় ঘটে। অসম্পূর্ণ ক্রিয়াপদের একটি বর্তমান কাল, অতীত কাল, যৌগিক ভবিষ্যত কাল থাকে ( być "হয়" ব্যতীত যার একটি সাধারণ ভবিষ্যত będę ইত্যাদি আছে, এটি অন্য ক্রিয়াপদের যৌগিক ভবিষ্যত গঠনে ব্যবহৃত হয়), সম্ভাবক/সাপেক্ষিক (by অব্যয় দ্বারা গঠিত), অনুজ্ঞা, অসমাপিকা, বর্তমান ক্রিয়াবাচক বিশেষণ, বর্তমান ক্রিয়াবিশেষ্য এবং অতীত ক্রিয়াবাচক বিশেষণ। সপূর্ণক ক্রিয়াপদের একটি সাধারণ ভবিষ্যত কাল থাকে (অপূর্ণক ক্রিয়াপদের বর্তমান কালের মতো গঠিত), অতীত কাল, সম্ভাবক/সাপেক্ষিক, অনুজ্ঞা, অসমাপিকা, বর্তমান ক্রিয়াবিশেষ্য এবং অতীত ক্রিয়াবাচক বিশেষণ। সংযোজিত ক্রিয়ারূপগুলি পুরুষ, বচন এবং (অতীত কাল এবং সম্ভাবক/সাপেক্ষিক রূপের ক্ষেত্রে) লিঙ্গের ক্ষেত্রে তাদের উদ্দেশ্যের সাথে পদসংগতি বজায় রাখে।
কর্মবাচ্য নির্মাণগুলি কর্মবাচক ক্রিয়াবাচক বিশেষণ সহ সহায়ক অব্যয় być বা zostać ("হয়ে যায়") ব্যবহার করে তৈরি করা যেতে পারে। একটি নৈর্ব্যক্তিক নির্মাণও রয়েছে যেখানে কর্তৃবাচক ক্রিয়া ব্যবহার করা হয় (তৃতীয় পুরুষ একবচনে) কোন কর্তা ছাড়াই, কিন্তু একটি সাধারণ, অনির্দিষ্ট কর্তা নির্দেশ করার জন্য আত্মবাচক সর্বনাম się উপস্থিত থাকে (যেমন pije się wódkę "ভোদকা পান করা হচ্ছে"—এখানে উল্লেখ্য wódka কর্মবাচ্য)। অতীত কালে অনুরূপ বাক্যের শেষে -o সহ কর্মবাচক ক্রিয়াবাচক বিশেষণ ব্যবহার হয়, যেমন widziano ludzi ("লোক দেখা গেছিল")। অন্যান্য স্লাভীয় ভাষার মতো, এখানেও কর্তাবিহীন বাক্য অসমাপিকা ক্রিয়া ব্যবহার করে গঠন করা হয়, যেমন można ("এটি সম্ভব")।
সংখ্যাবাচক শব্দগুলির একটি জটিল বিভক্তি প্রকরণ এবং পদসংগতি রয়েছে। শূণ্য এবং সংখ্যাবাচক শব্দগুলি পাঁচের চেয়ে বেশি (ব্যতিক্রম হলো ২, ৩ বা ৪ দিয়ে যে সংখ্যা শেষ হয় কিন্তু ১২, ১৩ বা ১৪ দিয়ে শেষ হয় না) কর্তৃকারক বা কর্ম কারকের পরিবর্তে সম্বন্ধ পদকে পরিচালনা করে। সংখ্যার বিশেষ রূপ ( সমষ্টিগত সংখ্যা ) নির্দিষ্ট শ্রেণীর বিশেষ্যের সাথে ব্যবহৃত হয়, যার মধ্যে রয়েছে dziecko ("শিশু") এবং এককভাবে বহুবচন বিশেষ্য যেমন drzwi ("দরজা")।
পাঠব্য উদাহরণ
পোলীয় ভাষায় মানবাধিকারের সার্বজনীন ঘোষণাপত্র ধারা ১:
বাংলায় মানবাধিকারের সার্বজনীন ঘোষণাপত্র ধারা ১:
বাংলাদেশ মুসলিম লীগ
বাংলাদেশ মুসলিম লীগ বাংলাদেশের একটি রাজনৈতিক দল যা ১৯০৬ সালে প্রতিষ্ঠিত নিখিল ভারত মুসলিম লীগ থেকে উদ্ভূত হয়েছিল। ১৯৭১ সালে বাংলাদেশ স্বাধীনতার পর বাংলাদেশের সকল দলের সাথে এ দলটিও নিষিদ্ধ ছিল এবং ১৯৭৬ সালে আইনগতভাবে বৈধতা পায়। এরপরে আবদুস সাবুর খান মুসলিম লীগকে পুনরুজ্জীবিত করেন এবং দলের সভাপতি নির্বাচিত হন। বাংলাদেশ জাতীয়তাবাদী দলের সঙ্গে যোগ দেওয়ার পর তার একজন নেতা শাহ আজিজুর রহমান বাংলাদেশের প্রধানমন্ত্রী হন।
ইতিহাস
বাংলাদেশ মুসলিম লীগ ১৯০৬ সালে ঢাকায় ব্রিটিশ রাজ্যের অল ইন্ডিয়া মুসলিম লীগ প্রতিষ্ঠিত হয়েছিল। মুঘলদের সমর্থন ও ভারতবর্ষের অন্যান্য গোষ্ঠীগুলোর বিরোধিতা না করে ভারতের মুসলমানদের রক্ষা করার লক্ষ্যে এই সংগঠনটি প্রতিষ্ঠিত হয়েছিল।
১৯৭১ সালে মুক্তিযুদ্ধের পর পূর্ব পাকিস্তান হয়ে ওঠে বাংলাদেশ এবং পাকিস্তান মুসলিম লীগ (কনভেনশন) এবং কাউন্সিল মুসলিম লীগ সহ সকল ধর্ম ভিত্তিক দল নিষিদ্ধ করা হয়।
১৯৭৬ সালে রাজনৈতিক দলসমূহ নিয়ন্ত্রণ অধ্যাদেশ পাস করা হয় যা উভয় পক্ষকে বৈধতা করে দেয়। এরপর উভয় দল একত্রিত হয় এবং ১৯৭৬ সালের ৮ আগস্ট বাংলাদেশ মুসলিম লীগ গঠিত হয়।
১৯৭৮ সালে বাংলাদেশ মুসলিম লীগ দুটি ভগ্নাংশে বিভক্ত হয়েছিল। আবদুস সবুর খান দলটির রক্ষণশীল ভগ্নাংশের নেতৃত্ব দেন এবং শাহ আজিজুর রহমান উদারপন্থী ভগ্নাংশের নেতৃত্ব দেন। আজিজুর রহমান শীঘ্রই বাংলাদেশ জাতীয়তাবাদী দলের সাথে যোগ দেন। ১৯৭৯ সালে আবদুস সবুর খানের নেতৃত্বে বাংলাদেশ মুসলিম লীগ সংসদ নির্বাচনে ২০ টি আসন জিতেছিল।
সাবুর খানের মৃত্যুর পর, বাংলাদেশ মুসলিম লীগ একাধিক ভগ্নাংশে বিভক্ত হয়ে যায়। দুইটি বিভক্ত অংশ (বাংলাদেশ মুসলিম লীগ ও বাংলাদেশ মুসলিম লীগ - বিএমএল) এখনও বাংলাদেশ নির্বাচন কমিশনের অধীনে নিবন্ধিত।
বাংলাদেশ মুসলিম লীগের বর্তমান সভাপতি অ্যাডভোকেট মোহম্মদ বদরুদ্দোজা আহমেদ সুজা ও সাধারণ সম্পাদক কাজী আবুল খায়ের।
আরো দেখুন
বাংলাদেশের ইসলামী দলসমূহ
কন্নড় ভাষা
কন্নড় ভাষা (কন্নড় ভাষায়: ಕನ್ನಡ কন্নড়) বা কানাড়ী ভাষা ভারতের ২২টি সরকারি ভাষার একটি। এটি কর্ণাটক রাজ্যের সরকারি ভাষা এবং এই রাজ্যের প্রায় সাড়ে তিন কোটি লোক এই ভাষায় কথা বলেন। এছাড়াও এটি অন্ধ্র প্রদেশ, তামিলনাড়ু ও মহারাষ্ট্রে প্রচলিত। মাতৃভাষী ও দ্বিতীয় ভাষাভাষীর সংখ্যা মিলিয়ে কন্নড়-ভাষীর সংখ্যা প্রায় ৪ কোটি ৩৭ লক্ষ।
কন্নড়ের আদিতম শিলালিপি ৪৫০ খ্রিষ্টাব্দের, আর এতে সাহিত্য রচনা শুরু হয় ৮৫০ খ্রিষ্টাব্দ নাগাদ। কন্নড়ের প্রাথমিক উন্নতি তামিল ও তেলুগু ভাষার সাথে তুলনীয়। পরবর্তী শতাব্দীগুলোতে কন্নড় সংস্কৃত ভাষার শব্দভাণ্ডার ও সাহিত্যিক ধারার প্রভাবাধীন হয়।
কন্নড় ভাষার মৌখিক ও লিখিত রূপের মধ্যে যথেষ্ট বৈসাদৃশ্য আছে। কথ্য কন্নড়ের অনেকগুলি আঞ্চলিক উপভাষা আছে, কিন্তু এর লিখিত রূপ প্রায় সবজায়গাতেই একই রকম। চলিত কন্নড়ের তিনটি উপভাষা সামাজিক শ্রেনীভিত্তিক: ব্রাহ্মণ, অ-ব্রাহ্মণ, এবং অস্পৃশ্য।
ঢাকা রেসিডেনসিয়াল মডেল কলেজ
ঢাকা রেসিডেনসিয়াল মডেল কলেজ বাংলাদেশের রাজধানী ঢাকার মোহাম্মদপুরে অবস্থিত একটি উচ্চ মাধ্যমিক শিক্ষাপ্রতিষ্ঠান। এটি একটি স্বায়ত্তশাসিত প্রতিষ্ঠান। প্রতিষ্ঠানটিতে তৃতীয় হতে দ্বাদশ শ্রেণি পর্যন্ত দ্বৈত শাখায় পাঠদান করা হয়। তৎকালীন পাকিস্তান সরকার কর্তৃক প্রতিষ্ঠিত এই শিক্ষাপ্রতিষ্ঠানটি বর্তমানে দেশের আবাসিক শিক্ষাপ্রতিষ্ঠান সমূহের মধ্যে উল্লেখযোগ্য।
ইতিহাস
স্বাধীনতার পর ১৯৭২ সালে শিক্ষা সচিবকে পদাধিকার বলে চেয়ারম্যান নিযুক্ত করে এ প্রতিষ্ঠানের ‘বোর্ড অব গভর্নরস’ গঠন করা হয়। প্রতিষ্ঠানের ‘বোর্ড অব গভর্নরস’ এর কাঠামো নিুরূপ :
চেয়ারম্যান: সচিব, শিক্ষা মন্ত্রণালয়, গণপ্রজাতন্ত্রী বাংলাদেশ সরকার
সদস্য: মহাপরিচালক, মাধ্যমিক ও উচ্চ শিক্ষা অধিদপ্তর, ঢাকা
সদস্য: চেয়ারম্যান, মাধ্যমিক ও উচ্চ মাধ্যমিক শিক্ষা বোর্ড, ঢাকা
সদস্য: যুগ্ম-সচিব (প্রশাসন), জনপ্রশাসন মন্ত্রণালয়, গণপ্রজাতন্ত্রী বাংলাদেশ সরকার
সদস্য: যুগ্ম-সচিব, অর্থ বিভাগ, অর্থ মন্ত্রণালয়, গণপ্রজাতন্ত্রী বাংলাদেশ সরকার
সদস্য: অভিভাবক প্রতিনিধি-২ জন (প্রভাতী ও দিবা শাখা থেকে ১ জন করে অভিভাবক)
সদস্য: শিক্ষক প্রতিনিধি-২ জন (প্রভাতী ও দিবা শাখা থেকে ১ জন করে শিক্ষক)
সদস্য-সচিব: অধ্যক্ষ
রাজধানী ঢাকা শহরের ক্রমবর্ধমান ভর্তি সংকট নিরসনে ঢাকা রেসিডেনসিয়াল মডেল কলেজ একটি স্বনামধন্য আবাসিক প্রতিষ্ঠান। এজন্য দ্বিতীয় শিফ্ট চালু করার মাধ্যমে প্রতিষ্ঠানটি জাতির প্রতি তার কর্তব্যের হাত প্রসারিত করেছে। ১৯৯৩ সালের মার্চ মাসে জরুরি ভিত্তিতে মাননীয় শিক্ষামন্ত্রী ও শিক্ষা সচিবের নির্দেশে এবং প্রত্যক্ষ তত্ত্বাবধানে এই শিফ্ট চালু করা হয়েছে।
হাউস
thumb|250px|কুদরত-ই-খুদা হাউস। thumb||250px|ডঃ মুহম্মদ শহীদুল্লাহ্‌ হাউস। ঢাকা রেসিডেনসিয়াল মডেল কলেজ বাংলাদেশের প্রাথমিক, মাধ্যমিক ও উচ্চ মাধ্যমিক পর্যায়ের বৃহত্তম আবাসিক শিক্ষাপ্রতিষ্ঠান। এ আবাসিক প্রতিষ্ঠানে ছাত্রদের বসবাসের জন্য সর্বাধুনিক ছয়টি (ছোটদের জন্য দুটি এবং বড়দের জন্য চারটি) পূর্ণাঙ্গ ছাত্রাবাস রয়েছে। এসব ছাত্রাবাসে প্রায় ১০০০ জন ছাত্র বসবাস করে। ছাত্রাবাসগুলোতে ছাত্ররা বছরের বেশির ভাগ সময় ঘরোয়া পরিবেশে অবস্থান করে বলে এগুলোকে ‘হাউস’ বলা হয়। হাউসগুলো হলো: